open-index/open-wikipedia-markdown huggingface dataset:
Norðurlandahúsið

**Norðurlandahúsið í Føroyum** (Nordens Hus på Færøyene), i kortform **Norðurlandahúsið**, er det viktigste kultur- og møtelokalet på Færøyene. Det ligger i hovedstaden Tórshavn. Huset ble innviet den 8. mai 1983, og har som mål å fremme nordisk og færøysk kultur. Kunstnere fra hele verden fremfører eller stiller ut her. Norðurlandahúsið er kjent for sin unike arkitektur med det karakteristiske gresstaket. Dette har vært en sterk, medvirkende faktor til at gresstak har fått en renessanse i moderne byggekunst på den nordatlantiske øygruppen.

## Oppførelse
Den ledende selvstyrepolitikeren Erlendur Patursson (1913–1986), medlem av både Lagtinget og Nordisk råd, kom med ideen om å bygge et slikt kultursenter. I 1977 ble det utlyst en nordisk arkitektkonkurranse, som etterhvert fikk 158 deltakere. Vinnerne ble Ola Steen fra Norge og Kolbrún Ragnarsdóttir fra Island. Nordisk råd støttet prosjektet med to tredjedeler av alle byggekostnadene, totalt 70 millioner færøyske kroner. Sluttresultatet var at 92 prosent av kostnadene ble dekket av Nordisk råd, mens den resterende summen ble dekket av Færøyenes regjering.

Det meste av byggematerialet bestod av glass og stål, hvilket ble importert fra Danmark. Bærebjelkene er fra Island, mens gresset på taket er færøysk. På innsiden av bygningen er gulvet hovedsakelig norsk granitt; i blant annet lobbyen er det dessuten en del skifer fra Gudbrandsdal. Alt materiale av basalt er fra Færøyene, mens alle stolene er fra Finland. Innerveggene er kledt med tømmer fra Sverige. Med glassfasade hele veien rundt og beliggenheten høyt i terrenget, har man en pen utsikt over Tórshavn og mot Nólsoy.

Norðurlandahúsið har en romslig lobby, en kafeteria, en spesialutformet dansesal med parkettgulv for færøyske ringdanser og utstillinger, samt en stor sal som rommer mer enn 400 personer. Det er i tillegg et annet rom likt et amfiteater som kan knyttes til den største salen.

Den 8. mai 1983 ble den spektakulære bygningen innviet, og har siden da vært Færøyenes kultursentrum.

## Viktige markeringer
* North Atlantic Music Event, annenhvert år
* Prix Føroyar (1995–2005), annenhvert år
* Nyttårskonserten
* Sommerutstillingen
* Partilederdebatter, ved lagtingsvalg

## Direktører
Norðurlandahúsið er heleid av Nordisk råd. Ansvaret for den daglige driften ligger hos et fellesskandinavisk utvalg med en direktør.

## Se også
* Nordens hus (Island)

## Eksterne lenker
* 
* Norðurlandahúsið
De lepontinske Alper

**De lepontinske Alper** (italiensk *Alpi Lepontine*, tysk *Lepontinische Alpen*, fransk *Alpes lépontines*) er en fjellkjede sentralt i Alpene. Den ligger i Sveits (Ticino, Valais, Graubünden, Uri) og Italia (Piemonte, Lombardia). Simplontunnelen, som går fra Brig-Glis til Domodossola, St. Gotthard-tunnelen (fra Andermatt til Airolo) og San Bernardino-tunnelen er viktige transportårer.

Vann fra De lepontinske Alper renner ned via elvene Rhône i vest, Reuss i nord, Rhinen (Vorderrhein og Hinterrhein) i øst og Ticino og Toce i sør. Dermed møtes her, nærmere bestemt på Witenwasserenstock, vannskillene mellom Nordsjøen, Middelhavet og Adriaterhavet.

## Avgrensning
De lepontinske Alper begrenses
* i vest av Val d'Ossola og Simplonpasset (mot Wallis-Alpene),
* i nordvest av den øvre Rhônedalen (mot Bern-Alpene),
* i nord av Furkapasset og Urseren (mot Uri-Alpene),
* i nordøst av Oberalppasset og Vorderrhein (mot Glarus-Alpene),
* i øst av Hinterrhein, Splügenpasset og Valchiavenna (mot Øst-Alpene, nærmere bestemt Platta-, Albula- og Bernina-Alpene),
* i syd av Lago di Como, San Jorio-passet og Lago Maggiore (mot Lugano-Alpene).

Grensen til Wallis-Alpene trekkes til dels også ved Griespasset (et godt stykke nordøst for Simplonpasset).

## Inndeling
De lepontinske Alper kan deles inn i flere fjellmassiv:
* Leone-massivet (3553 moh. i Monte Lene) i nordvest
* Gotthard-massivet (3192 moh. i Pizzo Rotondo) i nord
* Adula-Alpene (3402 moh. i Adula) i øst
* Ticino-Alpene (3273 moh. i Basodino) i sydvest

I de inndelingene som trekker De lepontinske Alpenes vestlige grense ved Griespasset, regnes Leone-massivet som en del av Wallis-Alpene, ikke som en del av De lepontinske Alpene.

## Fjelltopper
De største fjelltoppene i De lepontinske Alper er: 

## Fjelloverganger

De viktigste fjellovergangene i De lepontinske Alper er: 

## Referanser


## Eksterne lenker
*
Shirley Babashoff

**Shirley Frances Babashoff** (født 1957) er en amerikansk tidligere svømmer som under Sommer-OL 1972, i München, og under sommer-OL 1976, i Montréal, var med på å vinne 4x100&nbsp;m frisvømming stafett for USA. Under sommer-OL 1972, tok hun også sølv på 100&nbsp;m og 200&nbsp;m frisvømming, mens hun under sommer-OL 1976, også tok sølv på 200&nbsp;m, 400&nbsp;m og 800&nbsp;m frisvømming, samt 4x100&nbsp;m medley. Babashoff har også to gullmedaljer på 200&nbsp;m og 400&nbsp;m frisvømming, en sølvmedalje på 100&nbsp;m frisvømming og en bronsemedalje på 800&nbsp;m frisvømming fra langbane-VM 1975, i Cali. Under langbane-VM 1973, i Beograd, tok hun to individuelle sølvmedaljer, på 100&nbsp;m og 200&nbsp;m frisvømming, samt to sølvmedaljer på 4x100&nbsp;m frisvømming og 4x100&nbsp;m medley stafett.

## Referanser


## Eksterne lenker
*
Fengselsår

**Fengselsår** er et begrep som ble innført i norsk strafferettspleie på 1800-tallet. Begrepet ble fjernet ved lov av 18. mai 2001 om straffegjennomføring, og erstattet med et mer fleksibelt system som åpner for løslatelse etter at ⅔ av fengselsstraffen er sonet.

## Økonomiske kalkyler
I nyere tid brukes begrepet «fengselsår» også i forbindelse med økonomiske beregninger, som for eksempel i diskusjoner og regnestykker om hva det koster å drifte et fengsel, nærmere bestemt hva en innsatt koster samfunnet i løpet av et år.

## Debatt om lengden
I *Lov om Botsfengselet* av 1848 ble begrepet «fengselsår» innført i den norske strafferettspleien. Endringen gjaldt spesifikt for fanger som sonet sin dom i Botsfengselet i Kristiania. Man anså at isolatet som soningen i Botsfengselet medførte, representerte en så stor påkjenning for den innsatte, at det var rimelig at man regnet eksempelvis ett års fengselsstraff som ferdig sonet etter åtte måneder. Bestemmelsen ble opphevet i 1900.

I offentlig debatt i Norge har imidlertid begrepet «fengselsår» festet seg, og det diskuteres iblant hvorvidt dette er åtte eller ni måneder. Også politikere og politiske partier har hatt spørsmålet om fengselsårets lengde på sin politiske agenda. 

Etter gjeldende rett utgjør ett år i fengsel tolv måneder for alle innsatte, men den innsatte har muligheten til å søke om løslatelse etter 2/3 av sonet straff, jf. straffegjennomføringsloven § 42.

## Løslatelse

Hvis den innsatte ønsker å bli løslatt etter ⅔ soning, må vedkommende selv søke om dette til fengselsledelsen som i råd avgjør søknaden. I 99% av tilfellene vil dette automatisk bli innvilget.I fengselsrådet sitter gjerne fengselets leder, førstebetjenter og også omsorgspersoner som prester etc. Den innsattes soningshistorikk blir gjennomgått.

Normalt får alle innsatte med løslatelse før fullgått tid pålegg om møteplikt til Kriminalomsorgen. I møtene blir den innsattes situasjon løpende vurdert. Ved brudd på meldeplikten blir den innsatte tilbakeført soning.

## Referanser
Geraldine Beamish

**Winifred Geraldine Ramsey Beamish** (født 23. juni 1885, død 10. mai 1972) var en britisk tennisspiller som deltok i de olympiske leker 1920 i Antwerpen

Beamish vant en olympisk sølvmedalje i tennis i Sommer-OL 1920 i Antwerpen. Hun kom på andreplass i damedoublen, sammen med Dorothy Holman. I finalen tapte de for Kathleen McKane / Winifred Margaret McNair med 6-8, 4-6.

## OL-medaljer
* 1920  Antwerpen -  Sølv i tennis, double damer (sammen med Dorothy Holman)

## Referanser


## Eksterne lenker
*
VM i friidrett 2009 – Stavsprang menn

Øvelsen **[[Stavsprang|Stavsprang menn]]** ved **[[VM i friidrett 2009]]** ble avholdt på Olympiastadion i Berlin mellom 20. august og 22. august.

Norge var ikke representert i øvelsen.

## Medaljevinnere

## Rekorder

## Kvalifisering

## Program

## Resultater
### Kvalifisering
Kvalifisering: Direktekvalifiseringskravet var på 5,75 m. De 12 utøverne med de beste resultatene gikk til finale.

}  || A ||align=left| Jesper Fritz ||align=left|  || - || x || || || ***' ||  align=left|Ikke noe gyldig
|-   
|    || B ||align=left| [[Fábio Gomes da Silva]] ||align=left|   || - || xxx || || || ***' ||align=left|Ikke noe gyldig resultat  
|-   
|    || B ||align=left| Oleksandr Korchmid ||align=left|   || - || xxx || || || ***' || align=left|Ikke noe gyldig 
|-  
|   || B ||align=left| [[Brad Walker]] ||align=left|   || || || || ||***' || align=left|Startet ikke  
|}

### Finale

## Kilder
*Stavsprang-resultater. IAAF. Besøkt 16. august 2009.
Dorothy Holman

**Edith Dorothy Holman** (født 18. juli 1883, død 1968) var en britisk tennisspiller som deltok i de olympiske leker 1920 i Antwerpen.

Holman vant to olympisk sølvmedaljer i tennis under Sommer-OL 1920 i Antwerpen. Hun kom på andreplass både i singleturneingen og i damedoublen, sammen med Geraldine Beamish. I doublefinalen tapte de til Kathleen McKane & Winifred Margaret McNair med 6–8, 4–6. I damefinalen, som endte 3–6, 0–6, møtte hun franske Suzanne Lenglen.

## OL-medaljer
* 1920  Antwerpen -  Sølv i tennis, single damer
* 1920  Antwerpen -  Sølv i tennis, double damer (sammen med Geraldine Beamish)

## Referanser


## Eksterne lenker
*
Jenny Kemp

**Jennifer Jo Kemp** (født 28. mai 1955 i Cincinnati, Ohio) er en amerikansk tidligere svømmer som under Sommer-OL 1972, i München var med på å vinner gullmedalje på 4x100&nbsp;m frisvømming stafett for USA.

## Referanser


## Eksterne lenker
*
Sandy Neilson

**Alexandra Lynn ("Sandy") Neilson-Bell** (født 1956) er en amerikansk tidligere svømmer som under Sommer-OL 1972 i München vant tre gullmedaljer på 100&nbsp;m frisvømming, 4x100&nbsp;m frisvømming og 4x100&nbsp;m medley stafett. Hun har også to gullmedaljer på 100&nbsp;m frisvømming og 4x100&nbsp;m frisvømming stafett fra Panamerikanske leker 1971, i Cali.

## Eksterne lenker
*
Vesturkirkjan

**Vesturkirkjan** (, *Vestkirken*) er en kirke i Tórshavn på Færøyene. Den er bygd stilren og moderne, og ble innviet i 1975. Vesturkirkjan har blitt et av Tórshavns fremste landemerker. Den ligger i den vestre delen av byen, på hjørnet mellom Jóannes Patursonargøta og Frælsið, og fungerer som sognekirke for den delen av byen, mens Tórshavn domkirke betjener den østre delen.

På sitt høyeste er tårnet på Vesturkirkjan 40,90 meter høyt, noe som gjør Vesturkirkjan til Færøyenes høyeste bygning.

## Referanser


## Eksterne lenker
* Vesturkirkjan hos Fólkakirkjan
Christianskirken

**Christianskirken** har flere betydninger:

* Christianskirken i Berlin
* Christianskirkjan i Klaksvik på Færøyene
* Christians Kirke i København
* Christianskirken i Skien
Stortingets spørretime

**Stortingets spørretime** er et møte der stortingsrepresentantene kan stille spørsmål til statsrådene. Det holdes normalt hver onsdag. I den muntlige spørretimen svarer statsrådene spontant på spørsmål de ikke har fått høre på forhånd. Vanligvis møter to til tre statsråder til den muntlige spørretimen. I den ordinære spørretimen besvares spørsmål som er blitt innlevert av representantene senest fredagen uken før, og som statsrådene dermed har forberedt seg på. Skriftlige spørretimespørsmål sendes inn skriftlig, men besvares muntlig av statsråden.

Spørretimen ble innført i 1949. I 1996 ble det i tillegg til spørretime med skriftlig spørsmål innført en muntlig spørretime med hvor statsråden svarer på spørsmål som ikke er kjent på forhånd. 
Spørsmål og svar fra spørretimen stenograferes og legges ut på Stortinget.no og trykkes i *Stortingsforhandlinger*.

## Referanser


## Eksterne lenker
* Stortingets søkeside for spørretimespørsmål
* Skriftlige spørsmål og svar
Calophyidae

* Apsyllinae
* Calophyinae

**Calophyidae** er en familie med plantelus som regnes til undergruppen sugere (Psylloidea). De er insekter med sugende munndeler og hører til i den store gruppen nebbmunner.

## Utseende
Små (2 – 6&nbsp;mm), nokså kompakte insekter. Calophyidae ligner mye på familien Psyllidae men skiller seg ved visse trekk ved vingenes årenett. Hodet er ganske stort og bredt, bredere enn thorax, antennene er forholdsvis korte, vanligvis kortere enn hodets bredde. De består av 10 eller (sjeldnere) færre ledd, det tredje leddet er betydelig lengre enn de øvrige. I ansiktet har de to mer eller mindre kjegleformede framspring, som vanlig for Psylloidea. Vingene er glassklare med tydelig årenett, formen er ganske variabel. De har et vingemerke (pterostigma) ved forkanten, men dette kan være ganske smalt. Vingeårene har en liten gaffel (M1+2) rett bak spissen og en større gaffel (CuA1) ved bakkanten, men ingen lukkede celler inne i vingen.

## Levevis
Mange av disse artene er knyttet til planter i familien Anacardiaceae, eller andre plantefamilier i ordenen Rutales. De nymfene som er kjent, danner stort sett galler på vertsplantene. Flere arter lever på mangotrær og kan muligens gjøre noe skade der.

## Utbredelse
De fleste av de kjente artene lever i tropiske og subtropiske områder av Sør- og Mellom-Amerika og Asia. Dette er naturlig siden de plantefamiliene de lever på, stort sett finnes i varme klima. Noen få arter forekommer i Australia, Palearktis og Nord-Amerika.

## Systematisk inndeling

* ordenen Nebbmunner, Hemiptera
** underordenen Plantelus, Sternorrhyncha
*** overfamilien Sugere, Psylloidea
**** familien Calophyidae Vondraček, 1957
***** slekten *[[Telmapsylla]]* Hodkinson, 1992 – trolig en primitiv undergruppe
***** underfamilien Apsyllinae
****** slekten *[[Apsylla]]*
****** slekten *[[Cecidopsylla]]* Kieffer, 1905 – åtte arter
****** slekten *[[Mastigimas]]*
***** underfamilien Calophyinae
****** slekten *[[Calophya]]* Loew, 1879 – rundt 60 kjente arter
******* *[[Calophya rhois]]* (Loew, 1877) – eneste europeiske art, finnes nord til Storbritannia
****** slekten *[[Microceropsylla]]*
****** slekten *[[Pelmatobranchia]]*
****** slekten *[[Pseudoglycaspis]]* Brown & Hodkinson, 1988

## Kilder
* Australian Faunal Directory, Calophyidae, med informasjon om arter som forekommer i Australia 
* Brown, R.G. og Hodkinson, I.D. (1988) Taxonomy and ecology of the jumping plant-lice of Panama (Homoptera, Psylloidea). http://books.google.no/books?id=gswUAAAAIAAJ&pg=PA146&lpg=PA146&dq=Calophyidae&source=bl&ots=7NrdLntH4b&sig=0DnnGy0_LWZqFU9OZAE2gdeJYB4&hl=no&ei=N4eTSr69EYzh-QaTxe3yDQ&sa=X&oi=book_result&ct=result&resnum=2#v=onepage&q=Calophyidae&f=false
* Fauna Europaea, utbredelsesdatabase over europeiske dyr 

## Eksterne lenker
*
VM i friidrett 2009 – Diskoskast menn

Øvelsen **[[Diskos|Diskoskast herrer]]** ved **[[VM i friidrett 2009]]** ble avholdt på Olympiastadion i Berlin mellom 18. august og 19. august.

Gaute Myklebust representerte Norge i øvelsen og klarte ikke å kvalifisere seg til finalen.

## Medaljevinnere

## Rekorder

## Kvalifiseringskrav

## Program

## Resultater
### Kvalifisering
Kvalifisering: Utøvere som klarte direktekvalifiseringskravet på 64,50 m og ellers utøverne som til sammen hadde de 12 beste resultatene gikk videre til finalen.

}  || A ||align=left| Haidar Nasir ||align=left|  ||  ||  ||  || **** ||align=left| Ikke noe gyldig resultat
|}

### Finale

## Eksterne lenker
* Diskoskastresultater. IAAF. Besøkt 18. august 2009.
Lizard Point

**Lizard Point** i Cornwall er den sørligste del av halvøya Lizard. Det er det sørligste punktet på øya Storbritannia, og med unntak av deler av Scillyøyene det sørligste punktet i England. Den lille landsbyen Landewednack ligger en kilometer fra Lizard Point mens Helston ligger 18 kilometer mot nord.

Lizard Point er for mange skip startpunktet for kryssing av Atlanterhavet og er historisk kjent som et farlig område for sjøfarten. Det er etablert et fyrtårn på Lizard Point, og Royal National Lifeboat Institution (RNLI) driver en redningsbåtstasjon tre kilometer lenger nordøst. Ved stasjonen er det en kabelbane for å transportere redningsmannskaper mellom båthuset og parkeringsplassen på toppen av klippene.

Den største redningsaksjonen i RNLIs historie foregikk 17. mars 1907 da linjeskipet DS «Suevic» grunnstøtte på Maenheere-revet nær Lizard Point. I sterk storm og tett tåke reddet frivillige mannskaper fra RNLI alle de 456 passasjerene. Mannskapene rodde ut gjentatte ganger til skipet i en manøver som varte i 16 timer.

## Referanser


## Eksterne lenker
* The Lizard
* The Lizard redningsbåtstasjon
Bryan Clay

**Bryan Clay** (født 1980) er en amerikansk friidrettsutøver (mangekamp). Clay tok sølvmedaljen under OL 2004 i Athen etter den tsjekkiske verdensrekordinnehaveren Roman Šebrle.

Clay revansjerte seg under VM 2005, der han tok gull på plassen foran nettopp Šebrle. Under OL 2008 i Beijing tok han igjen gullmedalje, denne gang foran hviterusseren Andrej Krautchanka.

Clays personlige rekord på 8820 poeng ble satt under OL 2004.

## Referanser


## Kilder
* Friidrettsstatistikk

## Eksterne lenker
* 
*
Lizard fyr

**Lizard fyr** er beliggende på Lizard Point i Cornwall, England, gir navigasjonshjelp til fartøy i trafikk langs Den engelske kanal og varsling av de farlige havområdene utenfor Lizard Point.

Fyret består av et enkelt lyssystem som avgir et hvitt blink hvert tredje sekund med en rekkevidde på ca. 40 kilometer. Tårnet er forsynt med en tåkelur som avgir to signal hvert minutt.

## Historie
* I 1619 ble det første tårnet bygget, men fyret ble nedlagt etter kort tid på grunn av manglende muligheter til å inndrive avgifter fra forbipasserende skip.
* I 1762 bygde det engelske fyrvesen, Trinity House, et kompleks bestående av to tårn med kullfyring.
* I 1812 ble de kullfyrte enhetene erstattet av Argand-lamper.
* I 1878 ble oljelampene erstattet av elektrisk drevne lamper med forsyning fra generatorenheter.
* I 1903 ble den doble tårnenheten nedlagt.

## Eksterne lenker
* 
* Lizard fyr, informasjon fra Trinity House
Ruten Opp

**Ruten Opp** er et motbakkeløp i Hemne som arrangeres av Kyrksæterøra IL. Løpet ble første gang arrangert i 2000, og med unntak av 2002 har det blitt arrangert hvert år siden dette.

Løypa starter på Borstad på 232 meters høyde, og har målgang på toppen av Ruten på 1039 meter. Løypa er 5,5&nbsp;km lang og ved målgang er man på kommunens høyeste punkt.

## Vinnere

 I 2007 ble målgang flyttet lenger ned pga. sterk vind

## Eksterne lenker
* 
* Rutenregisteret
Gjensidige NOR

**Gjensidige NOR ASA** var et norsk finanskonsern som ble til som følge av sammenslåingen mellom Sparebanken NOR og forsikringsselskapet Gjensidige i 1999. Konsernet opphørte etter fire år, da det fusjonerte med DnB Holding og etablerte DnB NOR.

## Historie
Historien til Sparebanken NOR går tilbake til opprettelsen av Christiania Sparebank i 1822 (Oslo Sparebank). Etter dette var banken i virksomhet under ulike navn og i forskjellige driftssituasjoner.

Høsten 2002 ble Gjensidige NOR Sparebank omdannet til aksjeselskap. Bankens egenkapital bestod av sparebankens eget fond og av grunnfondsbeviskapital. Grunnfondsbeviseierne som hadde skutt inn egenkapital, fikk byttet sine grunnfondsbevis i aksjer. Sparebankens eget fond ble også omdannet til aksjekapital. 

Etter at Gjensidige NOR og DnB slo seg sammen til DnB NOR, eies disse aksjene nå av Sparebankstiftelsen DnB NOR. Stiftelsen er den største private eieren av DnB NOR og har som formål å videreføre sparebanktradisjonen med å gi bidrag til allmennyttige formål.

## Datterselskap
Konsernet besto av flere datterselskap:
***Gjensidige NOR Datadrift** som leverte IT-drift til Gjensidige NOR Forsikring og Gjensidige NOR Spareforsikring ble i 2001 overtatt av ErgoGroup. De to selskapene i Gjensidige NOR-konsernet regnet med å spare mellom 300 og 400 millioner kroner på tjenesteutsettingen, mens kontrakten som av ErgoGroup ble verdsatt til over 1 milliard kroner, innebar at om lag 100 medarbeidere fikk ny arbeidsgiver.
***Gjensidige NOR Fondsforsikring** ble 27. mai 2004 solgt til det danske Forsikringsselskabet Danica, som er et datterselskap av Danske Bank, for å tilfredsstille ett av vilkårene til Konkurransetilsynet i forbindelse med DnB NOR-fusjonen.
***Gjensidige NOR Forsikring**, som fra 24. april 1999 til 28. april 2001 kun het *Gjensidige Forsikring*, endret 23. april 2005 navn tilbake til Gjensidige Forsikring når samarbeidet mellom DnB NOR ble avviklet.
***Gjensidige NOR Sparebank** fusjonerte 19. januar 2004 med Den norske Bank og etablerte DnB NOR Bank.
***Gjensidige NOR Spareforsikring** ble 8. mars 2004 fusjonert inn i Vital Forsikring.

## Referanser


## Eksterne lenker
*
Berg Idrettslag

**Berg Idrettslag** (stiftet i 1931) er en fotballklubb fra Halden. Klubben har lag i alle aldersgrupper, men på seniornivå har klubben (per januar 2024) bare lag for menn. Klubben er en godkjent kvalitetsklubb av NFF.

## Klubbhus og hjemmestadion
Berg fikk i 2000 et nytt klubbhus og nye baner. I 2014 la klubben kunstgress på hovedbanen.

## Drakter
Hjemmedrakten er rød med blå shorts og hvite strømper.

Bortedrakten er blå, med blå shorts og hvite strømper.

## Historikk

### 2023-sesongen
I 2023 ble G 2009 seriemestere i sin avdeling, etter å ha scoret totalt 120 mål og sluppet inn 42 mål.

## Tabell

## Spillerstall Berg IL A-lag 2024
* Johann Alexander Hovelsrød
* Jesper Sandø Bjørneby
* Kristoffer Mjølnerød
* Jo André Aam Hanssen
* Ludvig Marinius Bråtekas
* Henrik Olsen Ingerø
* Björn Bosse Berglund 
* Hans Tomas Rosseland Hansen
* Simen Rustad Jensen
* Mads Jørgen Stenrød 
* Markus Olaussen
* Omar Lovin Janneh Pedersen
* Erik Mjølnerød
* Magnus Hem Øines
* Eirik Horvath
* Oskar Kristiansen
* William Mathisen
* Oscar Rustand Dybedahl
* Trim Shabi
* Vincent Mukendi
* Andreas Norheim
* Criss Nduwimana
* Gisle Stensrud
* Abdikarim Isaaq
* Martin Mjølnerød
* Max Olsson
* Ola Kopperud
* Petter Hagen
* Petter Mjølnerød
* Olve Stensrud

## Referanser


## Eksterne lenker
*
Intersport

**Intersport** er en av verdens største sportskjeder og ble etablert i 1968 i 13 medlemsland. Kjeden hadde i 2020 6200 butikker i 58 land. Kjedens hovedkontor ligger i Bern i Sveits.

Kjeden omsetter for omtrent 65 mrd i året, og har i gjennomsnitt ca.  kunder innom butikkene hver dag.

## Norge
I Norge ble Intersport drevet av Gresvig til de meldte oppbud i 2020. Intersport er per 2022 den nest største sportskjeden i Norge, med en markedsandel på ca. 15 %. Intersport har i dag 115 butikker spredt utover hele landet. Kjedens hovedkontor ligger på Helsfyr i Oslo, med sentrallager i Askim. I 2008 åpnet Intersport nettbutikk i Norge.

## Referanser


## Eksterne lenker
* 
* Intersports norske nettsider
Carsidaridae

* *[[Allocarsidara]]*
* *[[Dinopsylla]]*
* *[[Epicarsa]]*
* *[[Mesohomotoma]]*
* *[[Paracarsidara]]*
* *[[Protyora]]*
* *[[Tenaphalara]]*
* *[[Tyora]]*

**Carsidaridae** er en familie med plantelus som regnes til undergruppen sugere (Psylloidea). De er insekter med sugende munndeler og hører til i den store gruppen nebbmunner.

## Utseende
Små (gjerne 3 – 5 mm), kraftige sugere. Hodet er mye bredere enn langt, i ansiktet med nokså korte, kjegleformede framspring. Antennene er 10-leddete. Vingene er glassklare, formen er ganske variabel.

## Levevis
Dise plantelusene lever på plantefamiliene Bombacaceae, Malvaceae og Sterculiaceae.
Nymfene skiller ut lange tråder av voks. De blir angrepet av snylteveps fra familiene Encyrtidae og Figitidae.

## Skadedyr
Arten *[[Mesohomotoma tessmani]]* kan gjøre noe skade på kakao i Afrika.

## Utbredelse
Familien finnes nesten utelukkende i tropene.

## Systematisk inndeling

* ordenen Nebbmunner, Hemiptera
** underordenen Plantelus, Sternorrhyncha
*** overfamilien Sugere, Psylloidea
**** familien Carsidaridae
***** slekten *[[Allocarsidara]]*
***** slekten *[[Dinopsylla]]*
***** slekten *[[Epicarsa]]* Crawford, 1911
***** slekten *[[Mesohomotoma]]* Kuwayama, 1908
***** slekten *[[Paracarsidara]]* Heslop-Harrison, 1960
***** slekten *[[Protyora]]* Kieffer, 1906
***** slekten *[[Tenaphalara]]* Kuwayama, 1908
***** slekten *[[Tyora]]* Walker, 1869

## Kilder
* Australian Faunal Directory, Carsidaridae, med informasjon om arter som forekommer i Australia 
* Brown, R.G. og Hodkinson, I.D. (1988) Taxonomy and ecology of the jumping plant-lice of Panama (Homoptera, Psylloidea). 
* Fauna Europaea, utbredelsesdatabase over europeiske dyr 

## Eksterne lenker
*
Leif Borthen

**Leif Borthen**
(født 25. januar 1911 i Trondheim, død 9. juni 1979 på Ibiza) var en norsk journalist og forfatter.

Fra 1930 var han sjømann og fra 1933 fisker på Ibiza, der han blant annet bodde i koloni med  kunstner og kriminalforfatter Jacob Brinchmann (1910–2002) fra Trondheim, og malerkunstneren Paul René Gauguin (1911–76). Dernest ble han korrekturleser i Dagbladet, flyktet til London under den andre verdenskrig, hvorefter han for utenriksdepartementet var stasjonert som presseattaché ved den norske legasjonen i Buenos Aires 1945-50. Boken om Argentina utkom i 1952, og i 1955 ble det kjent at han og Jan Wihborg reiste på toårs-stipend til Brasil for å lage film, og boken om Bahia utkom så i 1959. Han kåserte ofte i NRK. Etter en tid i Arbeiderbladet 1950-52, meldte han overgang i 1952 til Verdens Gang der han  under pseudonymet **Don Segundo** skrev frem til 1972 om mat og ellers var kritisk til mangt, blant annet teatret 1953. Han var styreleder for Norsk Filmkritikerlag 1959-60, men  flyttet tilbake til San Vicente på Ibiza i 1960. Borthen fortsatte å skrive derfra, hvor han hadde bygd hus og bodde med sin andre kone, VG-journalisten Elsa Askeland (1923–2012). Med henne  ga han ut, samt oversatte Rex Stout og andre  kokebøker.  Forlagsredaktør i Gyldendal Fakta, Jorunn Borthen Gundersen (født 1942) er hans datter fra første ekteskap, og redigerte også et par kokebøker av ham efter hans død i 1979.  Forretningsmann Botulf Borthen (født 1879) var hans far fra Frøya, men flyttet til Kristiania.

## Premier
* Matprisen 1967 fra Opplysningskontoret for hermetikk og konserver.  Ga et reisestipend på kroner 5 000 og et gullbestikk.  Utdelt ved Norsk Matcentrums julebord.

## Utgivelser
* 
* 
* 
* 
* 
* 
* 
* 
* 
Oversettelser i samarbeid med Elsa Askeland:
* *Rex Stout, de redde menns klubb* (1973) 
* *Rex Stout, for mange kokker* (1974)
* *Anna* (1976).  
* *Rex Stout, gulledderkoppene* (1978)
* *Et kjøkken i solen* (1979)
* *Rex Stout, Fer-de-lance* (1983).

## Referanser

__NOTOC__
Thomles gate (Oslo)

**Thomles gate** (4–6B) er en gate i bydel Frogner i Oslo. Den går fra Drammensveien ved nr. 42 og til Observatorie terrasse. Fra hjørnet ved Drammensveien og langs gaten ligger Sverre-gården, en leiegård tegnet av arkitekt Ole Sverre.

## Litteratur
* 

## Eksterne lenker
*
Moudros

**Moudros** (Μούδρος) er en gresk kommune beliggende på øya Lemnos i prefekturet Lesbos. Den omfatter hele den østre delen av øya og har et areal på 185 km². Moudros er øyas største kommune og dekker 38,8 % av øyas areal. I 2001 hadde kommunen en befolkning på 4&nbsp;842. Kommunesenteret heter Moúdros.

Våpenhvilen i Moudros 30. oktober 1918 endte med at stridighetene mellom Det osmanske rike og ententemaktene opphørte.

## Eksterne lenker
*  Offisielt nettsted
Skjermdump

**Skjermdump**, også kjent som **skjermbilde**, **skjermutklipp** eller *print screen*, er en funksjon som tar et bilde av skjermen.

Dette er en tast som finnes på de fleste tastatur. Når man trykker på denne tasten, åpner et bilde/tegneprogram som for eksempel Paint, hvor man kan lime inn det bildet man har tatt som en bildefil. Om man ikke vil ta bilde av hele skjermen, bare av det aktive vinduet, holder man ned Alt-tasten samtidig som man trykker på *Prt Scr*. Funksjonaliteten er lik på Linux- og FreeBSD-systemer med GNOME- og KDE-grensesnitt.

På Macintosh-maskiner tar man en skjermdump av hele skjermen ved å holde ned cmd-, shift- og 3-tasten samtidig. Dersom man bare ønsker å ta en skjermdump av et begrenset område på skjermen kan man gjøre dette ved å holde ned cmd-, shift- og 4-tasten samtidig. Da markerer man ønsket område ved å holde inne og dra musepekeren fra ønsket startområde, og slippe den ved ønsket sluttområde.

## Opprinnelig bruk
Under kommandlinjebaserte operativsystemer som MS-DOS, vil teksten på skjermen bli kopiert til den printerporten som var standard, vanligvis LPT1. Uansett hva som befant seg på skjermen når tasten ble trykket ned (så lenge det var tekst) ble det skrevet ut. Denne tasten har Unicode-karakter U+9113.

## Eksterne lenker
* Engelsk bruksanvisning
Kunnskapssenter for laks og vannmiljø

**Kunnskapssenter for laks og vannmiljø (KLV)** er en stiftelse som har til formål å bidra til økt kunnskap om laksebestandene. 

KLV åpnet i juni 2007 og hadde per september 2011 to fast ansatte. Stiftelsen er samlokalisert med Høgskolen i Nord-Trøndelag (HiNT) campus Namsos og har hele villaksens utbredelsesområde som interessefelt.

KLVs mandat er å «bidra til økte kunnskaper om de ville laksestammer, derunder om de optimale levevilkår, for at denne kunnskap skal gi grunnlag for en bærekraftig forvaltning og en bærekraftig kommersiell utnyttelse av villaks-stammene.» Sentrale lakseinteresser som oppdrettsnæring, sportsfiske, fiskerettighetshavere og forskning er representert i stiftelsens styre. 

Stiftelsens fagråd består av representanter fra ulike forsknings- og kompetansemiljø. Fagrådets oppgave er å definere aktuelle forskningsprosjekter og til å foreslå forskere/forskningsmiljøer til å gjennomføre prosjektene. 

## Kunnskapsserien for laks og vannmiljø
Senteret gir ut bøker i serien *Kunnskapsserien for laks og vannmiljø*.
* 2006: *Kunnskapsstatus for Laks og Vannmiljø i Namsenvassdraget
* 2007: *Interaksjoner mellom lakseoppdrett og villaks: Oppdatering av kunnskapen etter NOU 1999:9*
* 2010: *Effekter av vassdragsregulering på villaks''

## Eksterne lenker
* Nettside
Sydsiden Ålesund

**Sydsiden Ålesund** er betegnelsen på Ålesunds sentrale sjøside med Prestebrygga, Stornespiren og Rådhusplassen.

## Utbyggingsdebatt
Dette utbyggingsområdet står i fokus i en stor debatt i Ålesund angående byens utvikling og ekspansjon mot sør. Reguleringsplan ble vedtatt 23. april 2009, men ordfører Bjørn Tømmerdal og flertallet i bystyret, har møtt sterk kritikk for ikke å utlyse en helhetlig arkitektkonkurranse for området, noe som Stiftelsen Kjell Holm har tatt på seg å delfinansiere.

## Habilitet
Det har vært stilt spørsmål om habilitet rundt vedtaket, og en lovlighetsgranskning har vært forsøkt gjennomført, men denne er blitt avvist på grunn av formalfeil. En innbyggeraksjon er derimot igangsatt, og det er stor oppslutning rundt underskriftsaksjoner for å få endret vedtaket.

## Arkitektkonkurranse ?
Ordfører Bjørn Tømmerdal har imidlertid hardnakket forsvart vedtaket og avvist alle prosesser for å omgjøre vedtaket. Etter et brev fra Albert Aarøe, daglig leder i utviklingsselskapet Keiser Wilhelm Kvartalet AS, en aktør som er pådriver for utbygging, har imidlertid ordfører Bjørn Tømmerdal likevel snudd i saken, og imøtekommet næringslivsinteressers ønske om en endring av selve arealplanen i tilknytning til en mer helhetlig arkitektkonkurranse.

## Eksterne lenker
* SMP
* underskrift.no
Bjørvikalinja

**Bjørvikalinja** er den linjen for Oslotrikken som åpnet gjennom Dronning Eufemias gate og Bispegata 4. oktober 2020 sørøst i indre by. Den kan gjerne ses som østre del av den påtenkte Fjordbanen. De første skinnene ble lagt på plass våren 2014 i Dronning Eufemias gate, men linja kunne ikke ferdigstilles og brukes før 2019 / 2020 grunnet arbeid ved Bispegata i forbindelse med utbyggingen av Follobanen . Første testkjøring ble gjort 28. mai 2015. Trikken gjennom Bispegata åpnet offisielt 5. oktober 2020, og linjen var dermed i full bruk fra denne datoen.

## Plan

Det ble vedtatt at Dronning Eufemias gate – den nye hovedgaten i Bjørvika – skulle få trikkeskinner til miljømessig kollektivbetjening for Bjørvika. Disse stod ferdig i 2014. Byggestart i Bispegata skjedde først i januar 2019..

## Linjekart for Bjørvikalinja over traseen Dronning Eufemias gate - Bispegata
Planen var to ulike prosjektarbeid: Dronning Eufemias gate i Bjørvika, og nye (kortere) Bispegata i Gamlebyen. 

Linjen ble planlagt som en lenke mellom Briskebylinjen i vest og Ekebergbanen i øst. Ideen var at Bjørvikalinjen skulle koples til Ekebergbanen på Oslo torg. Per 2012 så planene for holdeplasser slik ut:

|}

I 2015 ble imidlertid planene om å fjerne trikken fra Gamlebylinjen lagt vekk i «Trikkeprogrammet Rapport: Trikkens rolle» utgitt av Ruter AS, Sporveien Oslo AS, Oslo Vognselskap AS og Bymiljøetaten i juni 2015, men hvor man holdt fast ved at trikken til/fra Ljabru skulle gå over Bjørvikalinja.

## Referanser


## Eksterne lenker
* Osloby.no  (Aftenposten) - *Alt er klart for trikken - som ikke kommer på flere år* (04.03.2015)
* Osloby.no  (Aftenposten) - *Tre år uten trikk i Bjørvika* (30.03.2014)
Semjon Farada

**Semjon Lvovitsj Farada** (Семён Львович Фарада) (født 1933, død 2009) var en russisk  skuespiller. 

## Referanser


## Eksterne lenker
*
Espen Selvik

**Espen Selvik** (født 1. desember 1959) er en norsk dirigent, komponist, musikkanmelder i *[[Bergens Tidende|Bergens Tidende]] og [[Dagbladet]]*, forfatter og tidligere kunstnerisk leder ved Rekstensamlingene. 

Han har skrevet fem symfonier, to oratorier og musikk for symfoniorkester og mindre besetninger. Blant verkene er «Abraham Oratorio» fra 2005 og Symfoni nr 4 «Viking». Oratoriet «The Spirit and the Song» med tekster av den skotske prest og forfatter Ron Ferguson fra Glasgow ble fremført første gang i St.Magnus Cathedral Orkney i 2001. Kronprins Haakon var til stede ved uroppføringen. Dette verket er komponert for blandet kor, orgel, slagverk og lur. I 1986 komponerte Espen Selvik orkesterverket «Synergi» til NHHs 50-årsjubileum i Grieghallen, fremført av Bergen Filharmoniske Orkester med dirigent Karsten Andersen.

Selvik var i perioden 2012-2016 leder for Tusenårsstaden Gulatinget, Norges første parlament som har historikk tilbake til Viking-tiden. 

Han har vært fast gjestedirigent for symfoniorkestre i Russland, bl.a. St. Petersburg og Moskva, samt  dirigert rundt et hundretalls orkestre i en rekke land. Selvik ble tildelt den litauiske President-orden i 2008 av president Valdus Adamkus. Han bidro til oppføringene av Puccinis opera La Bohème i Korskirken 2007-2009 sammen med regissør Helge Jordal. Selvik var med å starte opp Jiri Hlinka Klaverakademi for pianisteri 2008. I tillegg har han vært dommer i musikkonkurranser for pianister i München, samt fast gjestedirigent for Kaunas State Choir og kunstnerisk rådgiver og dirigent for den årlige Grieg-Ciurlionis International Festival i Kaunas, Litauen. 

Selvik stiftet også United Norwegian Christian Band i 1988, startet Sotrafestivalen i 1989 og satte i 1990 sammen med Sotra Musikklag verdensrekord med «Verdens lengste konsert» - 111 timer 11 minutter og 11 sekunder under Festspillene i Bergen samme år. Invitert til festivalen «Arabic Perspectives» i 2003 og gav egen konsert i Kairo-operaen. Musikalsk ansvatrig og dirigent for Andrew Lloyd.Webbers musikal «Jesus Christ Superstar» i 2005 i Grieghallen. Han var i 2006 «Composer in Residence» ved Jersey Art Festival og skrev i 1987 teatermusikk til Bentein Baardsons oppsetning på Rogaland Teater av Shakespeares «Romeo og Julie». I årene 1987-88 ledet han i Programkomiteen for Stavanger Symfoniorkester.

Selvik har også skrevet offentlige rapporter, blant annet «Om tildeling av kulturmidler til innvandrerorganisasjoner» for Utlendingsdirektoratet i 1997 og «Markedsplan for Carte Blanche» for Kulturdepartementet i 1999. Nasjonal skrivepris 1975 for norske skoleelever, 1985 hederlig omtale av Rådgivende ingeniørers Forening i Bergen sin konkurranse for arkitekter om utsmykking og bruk av Store Lungegaardsvann i Bergen.   

## Komposisjoner
(Forkortet liste)
* Symfoni nr 1 1974
* Symfoni nr 2 1978
* Symfoni nr 3 1985
* Symfoni nr 4 "Viking" 2002
* Symfoni nr 5 2005
* Oratoriet "The Spirit and the Song" 2001 (Tekst Ron Ferguson)
* Abraham Oratorio 2003
* Synergi for stort orkester 1986

## Kilder
* www.gulen.kommune.no
* www.grieghallen.no
* www.bt.no
* http://weekly.ahram.org.eg/2003/633/cu1.htm
* www.uken.no
* www.mic.no
Esthetique

**Esthetique Norge ** er en landsdekkende kjede med 80 parfymerier, etablert i 1993, og er et selskap i Validus-konsernet.

Esthetique spesialiserer seg på internasjonale, eksklusive kosmetikkmerker for kvinner og menn. 

Driften er hovedsakelig i samarbeid med selvstendig næringsdrivende. Esthetique har ca. 400 medarbeidere, og brutto omsetning i 2008 var NOK 660 mill. 

Kjeden slo seg sammen med KICKS i 2012.
Eidsvoll 6-timers

**Eidsvoll 6-timers** var et ultraløp som ble arrangert på Eidsvoll av Spiridon LLL. Løpet ble fra 2010 erstattet av Romerike 6-timers. 

I 6-timers løp er målet er å løpe så langt som mulig på 6 timer. Løpet kom i stand i 2005 etter initiativ fra Bjørn Hytjanstorp og ble arrangert hvert år, med stigning i antall deltakere.

## NM i ultraløp
I 2009 ble 6-timers løp for første gang regnet som en NM-øvelse i friidrett, og Eidsvoll 6-timers fikk æren av å være første arrangør ved at 2009-utgaven av løpet også fikk status som Norgesmesterskap. Resultatmessig ble løpet også en suksess ettersom Margrethe Løgavlen fra Tønsberg Friidrettsklubb satte ny nordisk kvinnerekord med 81.892 meter. Helge Hafsås fra Olden IL ble samtidig Norgesmester for menn med distansen 84.356 meter.

## Vinnere

## Referanser


## Eksterne lenker
*
Arne Hestenes’ journalistpris

**Arne Hestenes' journalistpris for film, portrett og annen kulturjournalistikk**, som oftest bare kalt for **Hestenes-prisen**, er en mediepris som ble opprettet av Dagblad-journalist Arne Hestenes i samarbeid med Den norske filmfestivalen (DNF) og Institutt for Journalistikk (IJ). I dag er det *[[Dagbladet]]* som står bak prisen sammen med IJ og DNF, og den deles ut i forbindelse med filmfestivalen i Haugesund. Den ble delt ut første gang i 1993.

## Mottakere

* 1993: Vetle Lid Larssen
* 1994: Vibeke Røiri, NRK
* 1995: Anne Hoff, NRK
* 1996: Hallgeir Opedal, *[[Dagbladet]]*
* 1997: Linn Ullmann, *Dagbladet*
* 1998: Osman Kibar, *[[Dagsavisen]]*
* 1999: *Ikke delt ut*
* 2000: Jens M. Johansson, *[[Dagens Næringsliv]]*
* 2001: *Ikke delt ut*
* 2002: Kjetil S. Østli, *[[Aftenposten]]*
* 2003: *Ikke delt ut*
* 2004: Anne Sandvik Lindmo, NRK
* 2005: Mikal Olsen Lerøen, NRK
* 2006: Ingvild Wedaa Tennfjord, *[[KK (ukeblad)|KK]]* og *[[Dagbladet Magasinet]]*
* 2007: Nils Anker, *[[Natt&Dag]]*
* 2008: Simen Gonsholt, *Dagbladet* og NTB
* 2009: Hans Olav Brenner, NRK
* 2010: Nina Stensrud Martin, NRK
* 2011: Kristiane Larssen, *Dagens Næringsliv*
* 2012: Inger Merete Hobbelstad, *Dagbladet*
* 2013: Agnes Ravatn, *[[Dag og Tid]]*
* 2014: Leif Tore Lindø, *Stavanger Aftenblad*
* 2015: *Ikke delt ut*
* 2016: Bernhard Ellefsen, *[[Morgenbladet]]*
* 2017: Silje Sigurdsen, Kunzt, ''Bergens Tidende'' og Aftenposten*[[Aftenposten]]*
*2018: *Ikke delt ut*
*2019: Anders Firing Lunde, *Morgenbladet*
*2020: Ragnhild Brochmann, *Morgenbladet*
*2021: Ida Lødemel Tvedt, *Dag og Tid*
*2022: Sindre Leganger, Svarttrost Produksjoner
*2024: Selma Stormyren Larsen, *Klassekampen*

## Referanser
Kolva (Usa)

**Kolva** (russisk: Колва) er ei elv i det autonome området Nenetsk og republikken Komi i Russland. Den er ei høyre sideelv til Usa i Petsjoras nedbørfelt. Elva er 564 kilometer lang og har et nedbørfelt på . Den har utspring i Nenetsk og renner i en hovedsakelig sørlig retning til samløpet med Usa like vest for byen Usinsk i Komi. Kolva er tilfrosset fra slutten av november til midten av mai.

## Referanser
Indalsälven

**Indalsälven** (også kalt **Jämtlandsälven**, **Litsälven**, **Storsjöälven**) er en av Sveriges mest vannrike elver. Den er  lang og er omfattende utbygd for kraftproduksjon. Elva har utspring i fjellområdene i Jämtland og munner ut i Bottenhavet i Timrå kommune, ca.  nordøst for Sundsvall i Medelpad. Det totale nedslagsfeltet er  De viktigste sideelvene til Indalsälven er Järpströmmen, Långan, Hårkan og Ammerån. Fossen Ristafallet ligger i Indalsälven.

Fra kildeområdene i Jämtlandsfjellene renner Indalsälven ned til Storsjön ved Östersund. Storsjön er det viktigste reguleringsmagasinet for vannet som de mange kraftverkene nedstrøms trenger om vinteren, og elva er en av Sveriges største kraftprodusenter. Det nederste kraftverket, Bergeforsen, ligger knapt en mil fra utløpet i havet. Nedenfor Bergeforsen begynner elvedeltaet, som er Sveriges største kystdelta. Sanddybden ned til fast fjell er opptil  Elva munner ut i Klingerfjärden i Timrå.


Fil:Tannforsen.jpg|Tännforsen i Indalsälven
Fil:Indalsälven i dimma.jpg|Indalsälven i tåke ved Krångede. Foto: Jonny Hansson
Fil:Karta Indalsalven position.gif|Indalsälvens beliggenhet


## Referanser
Homotomidae

* *[[Afrodynopsylla]]*
* *[[Austrodynopsylla]]*
* *[[Diceraopsylla]]*
* *[[Dynopsylla]]*
* *[[Homotoma]]*
* *[[Macrohomotoma]]*
* *[[Mycopsylla]]*
* *[[Pseudoeriopsylla]]*
* *[[Synoza]]*
* *[[Triozamia]]*

**Homotomidae** er en familie med plantelus som regnes til undergruppen sugere (Psylloidea). De er insekter med sugende munndeler og hører til i den store gruppen nebbmunner.

## Utseende
Disse sugerne har glassklare, avrundede vinger, og de to framspringene i ansiktet er sylindriske. Hodet er delt av en midtfure. Antennene er 10-leddete og tett hårete.

## Levevis
Alle artene lever, såvidt man kjenner til, på busker og trær i morbærfamilien (Moraceae), de aller fleste på fiken-arter (*[[Ficus]]* spp.). Nymfene lever vanligvis fritt og enkeltvis, men noen er selskapelige og noen ganske få lever i galler.

## Skadedyr
Den vidt utbredte arten *[[Homotoma ficus]]* lever på ekte fiken (*Ficus carica*) og kan gjøre noe skade på disse.

## Utbredelse
Bortsett fra *[[Homotoma ficus]]* som er utbredt i Europa og Midtøsten er alle artene tropiske.

## Systematisk inndeling
Noen klassifikasjoner plasserer Homotomidae som en undergruppe av Carsidaridae.

* ordenen Nebbmunner, Hemiptera
** underordenen Plantelus, Sternorrhyncha
*** overfamilien Sugere, Psylloidea
**** familien Homotomidae
***** slekten  *[[Afrodynopsylla]]*
***** slekten  *[[Austrodynopsylla]]*
***** slekten  *[[Diceraopsylla]]*
***** slekten  *[[Dynopsylla]]*
***** slekten *[[Homotoma]]* Guérin-Menéville, 1844 – i Europa:
****** *[[Homotoma ficus]]* (Linnaeus, 1758) – eneste utbredte europeiske art, Sør- og Mellom-Europa
****** *[[Homotoma viridis]]* Klimaszewski, 1960 – Italia, kanskje bare en variant av *H. ficus*
***** slekten *[[Macrohomotoma]]* Kuwayama, 1908
***** slekten *[[Mycopsylla]]* Froggatt, 1901
***** slekten *[[Pseudoeriopsylla]]*
***** slekten *[[Synoza]]* Enderlein, 1918
***** slekten *[[Triozamia]]*

## Kilder
* Australian Faunal Directory, Homotomidae, med informasjon om arter som forekommer i Australia 
* Brown, R.G. og Hodkinson, I.D. (1988) Taxonomy and ecology of the jumping plant-lice of Panama (Homoptera, Psylloidea). http://books.google.no/books?id=gswUAAAAIAAJ&pg=PA179&lpg=PA179&dq=Homotomidae&source=bl&ots=7NrdMgrKai&sig=ALwg5LwlzC4c87qc6XsVainTaPs&hl=no&ei=iPSTSsGLO5Ph-Qa13LyxBg&sa=X&oi=book_result&ct=result&resnum=7#v=onepage&q=Homotomidae&f=false
* Fauna Europaea, utbredelsesdatabase over europeiske dyr 

## Eksterne lenker
*
Liviidae

* *[[Livia (insekter)|Livia]]*

**Liviidae** er en gruppe med plantelus som regnes til undergruppen sugere (Psylloidea). De er insekter med sugende munndeler og hører til i den store gruppen nebbmunner.

## Utseende
Små (men likevel større enn de fleste andre sugere), avlange, gjerne rødbrune insekter. De kan kjennes ved at forvingene er hornaktige og ugjennomsiktige, og ved at de kjegleformede utvekstene i ansiktet er vokst sammen og danner en flat "hylle" i pannen. Antennenes to innerste ledd er store og flate.

## Levevis
Sivsugeren (*[[Livia junci]]*) er vanlig på heier der det vokser siv (*[[Juncus]]* spp.). Den danner galler på sivet, som skiller seg ut som buskete, røde kvaster.

## Utbredelse

## Systematisk inndeling
Noen klassifikasjoner plasserer Liviidae som en undergruppe enten av Psyllidae eller av Aphalaridae.

* ordenen Nebbmunner, Hemiptera
** underordenen Plantelus, Sternorrhyncha
*** overfamilien Sugere, Psylloidea
**** familien Liviidae
***** slekten *[[Aphoma]]* Hodkinson, 1974 - én art
***** slekten *[[Brachyphyllura]]* Li, 2011 - én art
***** slekten *[[Camarotoscena]]* Haupt, 1935 - 15 arter
***** slekten *[[Caradocia]]* Laing, 1923 - 4 arter
***** slekten *[[Cryptophyllura]]* Li, 2011 - én art
***** slekten *[[Diaphorina]]* Löw, 1880 - 79 arter
***** slekten *[[Diclidophlebia]]* Crawford, 1920 - 35 arter
***** slekten *[[Epipsylla]]* Kuwayama, 1908 - 18 arter
***** slekten *[[Eremopsylloides]]* Loginova, 1964 - 10 arter
***** slekten *[[Euphyllura]]* Foerster, 1848 - 16 arter
***** slekten *[[Geijerolyma]]* Froggatt, 1903 - én art
***** slekten *[[Katacephala]]* Crawford, 1914 - 8 arter
***** slekten *[[Lautereropsis]]* Burckhardt & Malenovsky, 2003 - 3 arter
***** slekten *[[Leprostictopsylla]]* Li, 2011 - én art
***** slekten *[[Ligustrinia]]* Loginova, 1973 - én art
***** slekten *[[Livia (insekter)|Livia]]* Latreille, 1804 - 27 arter, i Europa:
****** *[[Livia crefeldensis]]* Mink, 1855 – funnet i Sverige og Finland
****** sivsuger, *[[Livia junci]]* (Schrank, 1789) (bedre kjent som *[[Livia juncorum]]*)- eneste art i Norge
****** *[[Livia limbata]]* (Waga, 1842)
****** *[[Livia mediterranea]]* Loginova, 1974
***** slekten *[[Megadicrania]]* Loginova, 1976 - én art
***** slekten *[[Neophyllura]]* Loginova, 1973 - 9 arter
***** slekten *[[Notophorina]]* Burckhardt, 1987 - 16 arter
***** slekten *[[Pachypsylloides]]* Bergevin, 1927 - 13 arter
***** slekten *[[Parapsylla]]* Heslop-Harrison, 1961 - 8 arter
***** slekten *[[Paurocephala]]* Crawford, 1914 - 61 arter
***** slekten *[[Peripsyllopsis]]* Enderlein, 1926 - 5 arter
***** slekten *[[Psyllopsis]]* Löw, 1879 - 11 arter
***** slekten *[[Strophingia]]* Enderlein, 1914 - 8 arter
***** slekten *[[Sureaca]]* Burckhardt & Ouvrard, 2012 - 8 arter
***** slekten *[[Syntomoza]]* Enderlein, 1921 - 8 arter
***** slekten *[[Syringilla]]* Loginova, 1967 - 3 arter
***** slekten *[[Tuthillia]]* Hodkinson, Brown & Burckhardt, 1986 - 6 arter

## Kilder
* Fauna Europaea, utbredelsesdatabase over europeiske dyr 

## Eksterne lenker
* 

* Bildegalleri over nordamerikanske arter
Keiser Wilhelm Kvartalet

**Keiser Wilhelm Kvartalet AS** er et konsortium av utbyggere og eiendomsinvestorer som i 2006 lanserte planer om å utbygge Sydsiden Ålesund. I juni 2009 behandlet Ålesund bystyre spørsmålet om å arrangere arkitektkonkurranse for utviklingen av området, et forslag som Keiser Wilhelm Kvartalet var sterkt imot. Adm. direktør var da Albert Krohn-Dale Aarøe. Bystyrets flertall viste seg å være negativ til forslaget om arkitektkonkurranse. Etter at saken var oppe i bystyret ble det diskusjon i lokalpressen om hvorvidt en av politikerne som deltok i avstemningen også hadde eierinteresser i Keiser Wilhelm Kvartalet AS. I august 2009 vedtok formannskapet i Ålesund likevel å gjennomføre en arkitektkonkurranse om fornyelsen av sørsida i Ålesund. Da hadde også konsortiet snudd, og stilte seg positiv til at det skulle gjennomføres en arkitektkonkurranse. Spørsmålet skulle endelig opp til avstemning i bystyret i oktober 2009. Tomtene som skulle reguleres var for en stor del eid av Ålesund kommune, selv om utbyggingsinitiativet kom fra privat hold. Lokalt i Ålesund var det stor diskusjon om utbyggingsplanene, ikke minst på grunn bekymringer for at byens unike bebyggelse i jugendstil ville gå helt eller delvis tapt om planene for sørsida ble realisert.

## Styrets sammensetning (2009)
*Styrets leder: Egil Giørtz     
*Styremedlem: Jan Henry Farstad
*Styremedlem: Gunnar Haagensen
*Styremedlem: Berit Kristin Westad
*Styremedlem: Kaj Bang Westre
*Varamedlem: Per Olav Sanne
*Varamedlem: Steinar Giske 
*Varamedlem: Hans Joakim Giørtz
*Varamedlem: Sverre Andreas Farstad
*Varamedlem: Bjarne Haagensen

## Aksjonærer
*Ålesynd byutvikling – 40 %
*Brødrene Jangaard – 20 %
*Tyrholm & Farstad – 20 %
*H I Giørtz Sønner – 20 %

## Referanser